Emm Rock

Emm Rock er ein markant holme på 30 moh., som ligg 1 km utanfor sørkysten av King George Island ved austsida av innløpet til Potter Cove i Sør-Shetlandsøyane. Denne holmen, som truleg var kjend for tidlege selfangarar i området, vart skissert av Den franske antarktisekspedisjonen, 1908–10, under Jean-Baptiste Charcot og kartlagt av mannskap frå Discovery Investigations på «Discovery II» i 1935. Namnet kjem frå forma på holmen, som minnar om bokstaven M. Kjelder Denne artikkelen inneheld stoff som er offentleg eige frå United States Geological Survey-artikkelen «Emm Rock» (innhald frå Geographic Names Information System).